|  |  |  |
| --- | --- | --- |
| **Ε Λ Λ Η Ν Ι Κ Η Δ Η Μ Ο Κ Ρ Α Τ Ι Α**  up_2017_logo_gr.jpg |  | ΣΧΟΛΗ ΕΠΙΣΤΗΜΩΝ ΥΓΕΙΑΣ  **ΤΜΗΜΑ ΙΑΤΡΙΚΗΣ**  ΓΡΑΜΜΑΤΕΙΑ  Τηλ.: 2610/969100-8  E-mail: [secretary@med.upatras.gr](mailto:secretary@med.upatras.gr)  Web site: [www.med.upatras.gr](http://www.med.upatras.gr) |

**ΔΙΙΔΡΥΜΑΤΙΚΟ ΔΙΑΤΜΗΜΑΤΙΚΟ ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ «Παθήσεις Ρινός, Βάσης Κρανίου και Προσωπικής Χώρας»**

(Απόφαση 1390/21117/29.6.18, ΦΕΚ 2866/18.7.2018 τ.Β’)

**ΑΝΑΚΟΙΝΩΣΗ ΠΡΟΣΚΛΗΣΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

Το Τμήμα Ιατρικής της Σχολής Επιστημών Υγείας του Πανεπιστημίου Πατρών και η Ιατρική Σχολή του Εθνικού και Καποδιστριακού Πανεπιστημίου Αθηνών ανακοινώνουν ότι κατά το ακαδημαϊκό έτος 2025-2026 πρόκειται να λειτουργήσει Διιδρυματικό Διατμηματικό Πρόγραμμα Μεταπτυχιακών Σπουδών (ΔΔΠΜΣ) του Τμήματος Ιατρικής του Πανεπιστημίου Πατρών και της Ιατρικής Σχολής του Εθνικού και Καποδιστριακού Πανεπιστημίου Αθηνών με τίτλο **«Παθήσεις Ρινός, Βάσης Κρανίου και Προσωπικής Χώρας» και στην Αγγλική Γλώσσα «Disease of the nose, maxillofacial area and cranial base”.**

Το Πρόγραμμα διέπεται από τις διατάξεις του Νόμου 4957/2022 (ΦΕΚ 141/21.7.2022 τ.Α΄) όπως ισχύει, την υπ. αριθ. 46789/23.6.2023 (Β΄4272) απόφαση της Συγκλήτου του Πανεπιστημίου Πατρών περί έγκρισης Κανονισμού Προγραμμάτων Μεταπτυχιακών και Διδακτορικών Σπουδών του Πανεπιστημίου Πατρών, την υπ. αριθ. 96977/19.12.2024 (Β΄7494) απόφαση της Συγκλήτου του Πανεπιστημίου Πατρών περί έγκρισης του Εσωτερικού Κανονισμού Λειτουργίας του Πανεπιστημίου Πατρών και την υπ. αριθ. 99159/21.12.2023 (ΦΕΚ 7624/31.12.2023 τ.Β΄) απόφαση της Συγκλήτου του Πανεπιστημίου Πατρών με την οποία επικαιροποιήθηκε ο Κανονισμός Λειτουργίας του Δ.Δ.Π.Μ.Σ. «**Παθήσεις Ρινός, Βάσης Κρανίου και Προσωπικής Χώρας»** σύμφωνα με τις διατάξεις του ν. 4957/2022.

Το ΔΔΠΜΣ οδηγεί αποκλειστικά στην απονομή Διπλώματος Μεταπτυχιακών Σπουδών (ΔΜΣ) στις «Παθήσεις Ρινός, Βάσης Κρανίου και Προσωπικής Χώρας».

**1. Κατηγορίες πτυχιούχων:**

Στο ΔΔΠΜΣ γίνονται δεκτοί πτυχιούχοι των Τμημάτων Ιατρικής Πανεπιστημίων της ημεδαπής ή ομοταγών Ιδρυμάτων της αλλοδαπής, σύμφωνα με τις διατάξεις της κείμενης νομοθεσίας και οι οποίοι κατέχουν τίτλο ειδικότητας Ωτορινολαρυγγολογίας ή Νευροχειρουργικής ή Πλαστικής Χειρουργικής, ή Στοματικής και Γναθοπροσωπικής Χειρουργικής ή τουλάχιστον να έχουν ολοκληρώσει ένα χρόνο ειδικότητας Ωτορινολαρυγγολογίας ή Νευροχειρουργικής ή Πλαστικής Χειρουργικής ή Στοματικής και Γναθοπροσωπικής Χειρουργικής.

Αίτηση δύναται να υποβάλλουν και απόφοιτοι αλλοδαπών Ιδρυμάτων τα οποία δεν είναι ακόμα ενταγμένα στο Εθνικό Μητρώο Αναγνωρισμένων Ιδρυμάτων της αλλοδαπής του ΔΟΑΤΑΠ. Στην περίπτωση αυτή, οι αιτούντες υποβάλλουν υπεύθυνη δήλωση περί κατοχής τίτλου σπουδών. Σε κάθε περίπτωση, οι επιλεγέντες θα πρέπει να προσκομίσουν αποδεικτικά έγγραφα ότι έχουν προβεί στις απαιτούμενες ενέργειες ώστε ο τίτλος τους και το αντίστοιχο Ίδρυμα πρόκειται να ενταχθούν στο Εθνικό μητρώο Αναγνωρισμένων Ιδρυμάτων της αλλοδαπής του ΔΟΑΤΑΠ, μέχρι την ολοκλήρωση της διάρκειας σπουδών τους. Σε διαφορετική περίπτωση γίνεται διαγραφή του φοιτητή, χωρίς να υπάρχει αξίωση από τον φοιτητή επιστροφής των χρημάτων που κατέθεσε. (σε αυτή την περίπτωση δεν χορηγείται καμία βεβαίωση).

**2. Αριθμός εισακτέων:**

Ο αριθμός των εισακτέων ορίζεται **κατ’ ανώτατο όριο** στους τριάντα (30)**.**

**3**. **Χρονική διάρκεια:**

Η χρονική διάρκεια του ΔΔΠΜΣ ορίζεται σε τρία (3) ακαδημαϊκά εξάμηνα.

**4. Τέλη Φοίτησης:**

Για τη συμμετοχή τους στο ΔΔΠΜΣ «Παθήσεις Ρινός, Βάσης Κρανίου και Προσωπικής Χώρας» οι μεταπτυχιακοί φοιτητές καταβάλλουν τέλη φοίτησης που ανέρχονται στο συνολικό ποσό των τεσσάρων χιλιάδων ευρώ (4000 €). Η καταβολή του τέλους γίνεται με τον εξής τρόπο: το 50% των τελών κατατίθενται με την εισαγωγή και εγγραφή των φοιτητών, το 25% με την έναρξη του δεύτερου εξαμήνου και το υπόλοιπο 25% στην έναρξη του τρίτου εξαμήνου.

**5.  Δικαιολογητικά υποψηφιότητας:**

Οι υποψήφιοι θα πρέπει να καταθέσουν στη Γραμματεία του Τμήματος Ιατρικής του Πανεπιστημίου Πατρών τα παρακάτω δικαιολογητικά:

α) Αίτηση συμμετοχής (ηλεκτρονικά ή/και σε έντυπη μορφή) - χορηγείται ειδικό έντυπο από τον ιστότοπο του Τμήματος Ιατρικής του Πανεπιστημίου Πατρών, [www.med.upatras.gr](http://www.med.upatras.gr/) καθώς και από τον ιστότοπο του προγράμματος, <https://rhino-skullbase-face.upatras.gr/>,

β) Αντίγραφο πτυχίου,

* Για πτυχιούχους Πανεπιστημίων της Αλλοδαπής:
* Πιστοποιητικό ισοτιμίας από τον Δ.Ο.Α.Τ.Α.Π. (**εφόσον υπάρχει**).
* Σε διαφορετική περίπτωση η αίτηση με τα απαιτούμενα δικαιολογητικά εξετάζεται με βάση τις διατάξεις του αρ. 304 του ν. 4957/2022, όπως ισχύει.

Εφόσον ο τίτλος σπουδών από Πανεπιστήμιο της αλλοδαπής συμπεριλαμβάνεται στον κατάλογο του άρθρου 307 του ν. 4957/2022 που τηρεί και επικαιροποιεί ο Δ.Ο.Α.Τ.Α.Π., θα κατατεθεί βεβαίωση Τόπου Σπουδών, η οποία εκδίδεται και αποστέλλεται από το Πανεπιστήμιο της αλλοδαπής. Αποκλείονται αιτήσεις στις οποίες ως τόπος σπουδών ή μέρος αυτών βεβαιώνεται η ελληνική επικράτεια, εκτός αν το μέρος σπουδών που έγιναν στην ελληνική επικράτεια βρίσκεται σε δημόσιο Α.Ε.Ι.

γ) Πιστοποιητικό αναλυτικής βαθμολογίας,

δ) Αναλυτικό βιογραφικό σημείωμα (αναφορά αναλυτικά σε σπουδές, διδακτική ή και επαγγελματική εμπειρία, επιστημονική δραστηριότητα),

ε) Αποδεικτικά ερευνητικής ή επαγγελματικής δραστηριότητας, (εάν υπάρχουν),

στ) Τουλάχιστον δύο (2) συστατικές επιστολές (οι επιστολές πρέπει να υπογράφονται από μέλη ΔΕΠ του εκπαιδευτικού Ιδρύματος του υποψηφίου ή από μέλη ΔΕΠ άλλων εκπαιδευτικών Ιδρυμάτων που είναι εξοικειωμένα με την επιστημονική κατάρτιση του υποψηφίου),

ζ) Αντίγραφο μεταπτυχιακού τίτλου (εάν υπάρχει),

η) Δημοσιεύσεις σε περιοδικά με κριτές (εάν υπάρχουν),

θ) Φωτοτυπία δύο όψεων της αστυνομικής ταυτότητας,

ι) Τίτλος ειδικότητας ή βεβαίωση για τα χρόνια της ειδικότητας,

ια) Αντίγραφο πιστοποιητικού γνώσης της αγγλικής γλώσσας (επιπέδου καλή) η οποία πιστοποιείται με Τίτλο σπουδών από Εκπαιδευτικό Ίδρυμα αγγλόφωνης χώρας ή αγγλόφωνου προγράμματος σπουδών, ή Πιστοποιητικό First Certificate in English, ή Πιστοποιητικό Toefl με βαθμολογία τουλάχιστον 500 μόρια (ή 300 με το νέο τρόπο αξιολόγησης), ή Πιστοποιητικό IELTS με βαθμό 6,5 και άνω, ή Κρατικό Πιστοποιητικό Γλωσσομάθειας (επίπεδο Β2).

Οι πτυχιούχοι αγγλόφωνων πανεπιστημίων απαλλάσσονται από την υποχρέωση προσκόμισης πιστοποιητικού γλωσσομάθειας. Σε περίπτωση που δεν υπάρχουν οι ανωτέρω προϋποθέσεις για την καλή γνώση της αγγλικής γλώσσας, η ΕΠΣ του ΔΔΠΜΣ, θα αποφασίζει για τον τρόπο εξέτασης των υποψηφίων προκειμένου να διαπιστώνεται η επάρκεια στην αγγλική γλώσσα.

Θετικά θα συνυπολογίζεται η γνώση και δεύτερης ξένης γλώσσας.

**Η αίτηση για την εισαγωγή μεταπτυχιακών φοιτητών στο ΔΔΠΜΣ «Παθήσεις Ρινός, Βάσης Κρανίου και Προσωπικής Χώρας» θα πρέπει να κατατεθεί και ηλεκτρονικά στη διεύθυνση:**

[https://matrix.upatras.gr/sap/bc/webdynpro/sap/zups\_pg\_adm#](https://matrix.upatras.gr/sap/bc/webdynpro/sap/zups_pg_adm)

**Η δικτυακή πύλη θα είναι διαθέσιμη έως και 11.07.2025.**

Οι αιτήσεις και τα απαραίτητα δικαιολογητικά πρέπει να κατατεθούν **το αργότερο μέχρι και την Παρασκευή 11 Ιουλίου 2025** ταχυδρομικά με **συστημένη επιστολή** σε φάκελο με την ένδειξη: ***Αίτηση Υποψηφιότητας για το ΔΔΠΜΣ «Παθήσεις Ρινός, Βάσης Κρανίου και* Προσωπικής Χώρας*»*** στη Γραμματεία του Τμήματος Ιατρικής (ισόγειο κτιρίου Προκλινικών Λειτουργιών, Τ.Κ. 26504, Ρίο, Πάτρα) ή στην ηλεκτρονική διεύθυνση : [georgiathua@upatras.gr](mailto:georgiathua@upatras.gr) σε ένα ενιαίο αρχείο pdf.

**6. Επιλογή εισακτέων:**

Η επιλογή των μεταπτυχιακών φοιτητών γίνεται από την επιτροπή αξιολόγησης υποψηφίων (ΕΑΥ) κυρίως με συνεκτίμηση των εξής κριτηρίων:

1. Κατοχή τίτλου ειδικότητας ή τα χρόνια της ειδικότητας.
2. Δημοσιεύσεις σε επιστημονικά περιοδικά, Ανακοινώσεις σε επιστημονικά συνέδρια.
3. Ερευνητική δραστηριότητα σε θέματα σχετικά με το αντικείμενο του ΔΔΠΜΣ.
4. Συναφής επαγγελματική εμπειρία.
5. Συστατικές επιστολές.
6. Συνέντευξη του υποψηφίου (συνεκτίμηση της προσωπικότητας, της επιστημονικής συγκρότησης και των συστατικών επιστολών). **Η συνέντευξη προβλέπεται να πραγματοποιηθεί τη Δευτέρα 15 Σεπτεμβρίου 2025.**
7. Γνώση της αγγλικής γλώσσας.

**7. Γλώσσα διδασκαλίας**

Η γλώσσα διδασκαλίας και συγγραφής της Διπλωματικής Εργασίας είναι η ελληνική ή/και η αγγλική.

**8. Μέθοδος διδασκαλίας**

Η διδασκαλία των μαθημάτων γίνεται διά ζώσης, σύμφωνα με το άρθρο 80 παρ. 3 ιδ του ν. 4957/2022.

**9. Απαλλαγή από τέλη φοίτησης**

Εγγεγραμμένοι φοιτητές στο Πρόγραμμα Μεταπτυχιακών Σπουδών δύνανται να φοιτούν δωρεάν, εφόσον πληρούν τα οικονομικά ή κοινωνικά κριτήρια, σύμφωνα με τις ισχύουσες διατάξεις του αρ. 86 του Ν. 4957/2022 (ΦΕΚ 141/21.7.2022 τ.Α΄). Προϋπόθεση για τη χορήγηση του δικαιώματος δωρεάν φοίτησης λόγω οικονομικών ή κοινωνικών κριτηρίων είναι η πλήρωση προϋποθέσεων αριστείας κατά τον πρώτο κύκλο σπουδών. Η αίτηση απαλλαγής τελών φοίτησης υποβάλλεται από τον ενδιαφερόμενο στο Τμήμα ύστερα από την ολοκλήρωση της διαδικασίας εισδοχής των φοιτητών στο ΔΔΠΜΣ και σε χρονικό διάστημα που θα ορίσει το ίδιο το ΔΔΠΜΣ. Η οικονομική κατάσταση των υποψηφίων σε καμία περίπτωση δεν αποτελεί λόγο μη επιλογής στο ΔΔΠΜΣ. Η δυνατότητα απαλλαγής από την υποχρέωση καταβολής τελών φοίτησης παρέχεται αποκλειστικά για τη φοίτηση σε ένα (1) Δ.Π.Μ.Σ που οργανώνεται από Α.Ε.Ι. της ημεδαπής. Το παρόν δεν εφαρμόζεται σε πολίτες τρίτων χωρών.

**ΠΛΗΡΟΦΟΡΙΕΣ:**

* 1. Πανεπιστήμιο Πατρών, Γραμματεία Τμήματος Ιατρικής, Ισόγειο κτιρίου Προκλινικών Λειτουργιών, 26504, Ρίο Αχαΐας, Τηλ. 2610-999.264-5, email: [georgiathua@upatras.gr](mailto:georgiathua@upatras.gr) (κα Γεωργία Θούα).
  2. Στην ιστοσελίδα του προγράμματος: <https://rhino-skullbase-face.upatras.gr/>
  3. Στην ιστοσελίδα του Τμήματος Ιατρικής: [www.med.upatras.gr](http://www.med.upatras.gr)

**Ο Πρόεδρος του Τμήματος Ιατρικής**

**Γεώργιος Λ. Αντωνάκης**

**Καθηγητής**